पाक की हार पर रो पड़ी आफरीदी की बेटी  
आफरीदी की बड़ी बेटी अक्सा ने रोते हुए कहा, हमारे मैच हारने से मैं काफी निराश और दुखी हूं। मैं काफी उत्साहित थी कि हम भारत को हरा देंगे।
पाकिस्तानी कप्तान शाहिद आफरीदी की बड़ी बेटी राष्ट्रीय टीम को मोहाली में क्रिकेट विश्व कप सेमीफाइनल में भारत से मिली हार के बाद रो पड़ी। आफरीदी की बड़ी बेटी अक्सा ने रोते हुए जियो न्यूज चैनल से कहा, हमारे मैच हारने से मैं काफी निराश और दुखी हूं। मैं काफी उत्साहित थी कि हम भारत को हरा देंगे।  कप्तान की छोटी बेटी ने इस हार के लिए मिस्बाह उल हक को जिम्मेदार ठहराया। उसने कहा, मिस्बाह को बहुत जल्दी अहसास हो गया कि उन्हें रन बनाने की जरूरत है।  पाकिस्तानी टीम दुबई से होते हुए गुरुवार को स्वदेश लौट जाएगी। पूर्व खिलाड़ियों, राजनेताओं और क्रिकेट प्रेमियों का कहना है कि भारत से हार के बावजूद टीम का गर्मजोशी से स्वागत किया जाना चाहिए।